stanford-oval/wikipedia huggingface dataset:
EDSAC

EDSAC
EDSAC (ראשי תיבות של Electronic Delay Storage Automatic Calculator - מחשבון אלקטרוני אוטומטי בעל זיכרון השהיה) היה מחשב בריטי, אחד הראשונים שיוצרו בעולם. המכונה נבנתה על ידי פרופסור מוריס וינסנט וילקס וצוותו לפי מודל ארכיטקטורת פון נוימן שפורסם באותה תקופה, במעבדה המתמטית של אוניברסיטת קיימברידג' שבאנגליה.
הפרויקט נתמך על ידי חברת ג'וזף ליונס הבריטית שהפעילה את המחשב היישומי מסחרי הראשון, ה-LEO I, שהיה מבוסס על תכן ה-EDSAC. ה-EDSAC הריץ תוכניות מחשב ראשונות ב-6 במאי 1949. התוכניות חישבו טבלה של ריבועי מספרים ורשימת מספרים ראשוניים.
סקירה טכנית > מרכיבים פיזיים

עם תום בנייתו של ה-EDSAC, החל המחשב לשמש לצורכי המחקר של האוניברסיטה. המחשב לא הכיל אף רכיב נסיוני. הוא עשה שימוש בקווי השהיה עבור זיכרון ובשפופרות ריק עבור הלוגיקה. הקלט סופק באמצעות סרט מנוקב שהכיל 5 חורים. הפלט סופק באמצעות טלפרינטר.
בתחילה הרגיסטרים שימשו לפעולות כפל וכצוברים. בשנת 1953, עיצב דייוויד ווילר אינדקס רגיסטר שאיפשר להרחיב את החומרה המקורית של ה-EDSAC.
סקירה טכנית > זיכרון ופקודות

הזיכרון של ה EDSAC היה מורכב מ-1024 אזורים, אולם רק 512 אזורים יושמו בתחילה.
כל אזור הכיל 18 סיביות, אבל הסיבית הראשונה לא הייתה זמינה בשל מגבלות תזמון. זו הסיבה שרק 17 סיביות היו בשימוש. פקודה הורכבה מ-5 סיביות וכן מ-11 סיביות לצורך גישה לזיכרון (אולם בהינתן 1024 מילים, רק 10 סיביות היו נחוצות). סיבית אחת מה-11 הייתה נחוצה לצורך החלטה האם הפקודה תופעל על מספר המוכל במילת זיכרון אחת או בשתי מילים.
ה-EDSAC עשה שימוש במספרים בינאריים בשיטת המשלים ל-2. מספרים אלה היו באורך מילה אחת (17 סיביות) או באורך שתי מילים (35 סיביות). לרוב תוכנן הכופל על מנת להתייחס למספרים כשברים נקודה קבועה בתחום שבין 1- ל 1 (כלומר הנקודה הייתה ממוקמת מימין לסימן). קיבולת הצובר הייתה כ-71 סיביות, כולל סיבית הסימן. כך התאפשר כפל של מספרים ארוכים (בני 35 סיביות) ללא אובדן דיוק.
הפקודות האפשריות היו: חיבור, חיסור, כפל, הזזה שמאלה, הזזה ימינה, טעינת רגיסטר כפל, אחסון וניקוי הצובר, דילוג מותנה, קריאת סרט הקלט, הדפסת תו, עיגול הצובר, no-op ועצירה. לא הייתה פקודת חילוק (אולם היו שגרות חילוק שמומשו באמצעות פעולות חשבוניות אחרות). כמו כן לא הייתה דרך לטעון מספר ישירות לתוך הצובר. כדי לבצע טעינה שכזו היה צורך בפקודת "אחסון ואיפוס הצובר" ולאחריה פקודת "חיבור".
סקירה טכנית > תוכנת המערכת

בתחילה היו הפקודות מקודדות מראש על גבי אוסף של מתגים. בעת הפעלת המחשב נטענו הפקודות לתוך מרחב המילים הנמוכות בזיכרון.
סקירה טכנית > תוכנת אפליקציה

תכונה מאוד יוצאת דופן של ה-EDSAC הייתה הנגישות לספריית מתודות עשירה. עד 1951, 87 מתודות בקטגוריות הבאות היו מוכנות לשימוש: אריתמטיקת נקודה צפה, פעולות על מספרים מרוכבים, בדיקה, חלוקה, העלאה בחזקה, משוואות דיפרנציאליות, פונקציות מיוחדות, סדרת חזקות, לוגריתמים, הדפסה ועימוד, קריאת קלט, מציאת שורש, פונקציות טריגונומטריות, פעולות מניה וכן מטריצות ווקטורים.
ישומי ה-EDSAC

בשנת 1951, מילר וכן ווילר עשו שימוש במכונה כדי לגלות מספר ראשוני בעל 79 ספרות. המספר הראשוני הגדול ביותר עד אז.
בשנת 1952 פיתח סנדי דאגלס Sandy Douglas את ה"OXO", גרסה של משחק איקס עיגול עבור ה-EDSAC. הפלט הגרפי הועבר למסך CRT. ייתכן וזה היה משחק המחשב הראשון בעולם.
בשנות ה-60 של המאה ה-20 שימש ה-EDSAC לאיסוף עדויות נומריות אודות פתרונות לעקומים אליפטיים. הדבר הוביל להשערת בירץ' וסווינרטון-דייר.
פיתוחים נוספים

מחשב ה-ESAC 2 שהיה יורשו של ה-EDSAC, נכנס לשימוש בשנת 1958. ב-1961, פיתח די. אף. הרטלי את גרסת EDSAC 2 של אוטוקוד-שפת תכנות עילית דמוית ALGOL.
באמצע שנות ה-60 של המאה ה-20, תוכנן יורש ל-EDSAC 2, אך בסופו של דבר נזנחה התוכנית לטובת הטיטאן.
כיוון מסכי ה-CRT שתפקידם להציג את תוכן הזיכרון הראשי ואת הרגיסטרים
Hope (שיר של סטפן)

"Hope" (בעברית: "תקווה") הוא סינגל שהוקלט על ידי הזמר האסטוני סטפן. הוא יצא לאור ב-5 בדצמבר 2021, וניצח באסטי לאול 2022 – הקדם הלאומי של אסטוניה לאירוויזיון 2022.
לפני האירוויזיון

ב-2 בספטמבר 2021 פתחה רשות השידור את תקופת הגשת השירים, שעתידה להיסגר ב-20 באוקטובר. כל אמן או כותב שירים היה יכול לשלוח עד חמישה שירים לתחרות. כדי לשלוח שיר לתחרות חויבו כותבי השירים לשלם 50 אירו עבור שיר בשפה האסטונית, ו-100 אירו עבור שיר בשפה אחרת. 202 שירים הוגשו לוועדה שהואמנה על ניפוי השירים, מתוכם 84 באסטונית, והשאר בשפות נוספות דוגמת אנגלית, צרפתית, ספרדית, איטלקית ושפה מתוכננת. הוועדה בחרה 40 שירים שיתחרו בקדם.
ב-29 בנובמבר 2021 הכריזה רשות השידור האסטונית (ETV) כי סטפן ישתתף בקדם האסטוני לאירוויזיון 2022, אסטי לאול.‏ "Hope" בוצע ברבע הגמר השלישי של האירוע, והעפיל לשלב הבא. הוא צלח את שלב חצי הגמר, ששודר ב-5 בפברואר, ועלה לגמר, בו הגיע למקום הראשון עם 62 אחוזי הצבעה.
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-26 בינואר 2022 נקבע בהגרלת חצאי הגמר כי אסטוניה תופיע בחלק השני של חצי הגמר השני.
לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אסטוניה הופיעה כמדינה ה-12, אחרי מקדוניה הצפונית ולפני רומניה. ב-12 במאי 2022 ביצע סטפן את "Hope" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. אסטוניה הופיעה אחרונה,
אחרי סרביה. ב-14 במאי הופיע סטפן בגמר התחרות. עם תום הקראת התוצאות הוא דורג במקום ה-13 עם 141 נקודות (43 מהשופטים ו-98 מהקהל).
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  הולנד | מצעד 40 הסינגלים ההולנדיים | 20 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | UK Download (OCC) | 47 |  |
|  ליטא | AGATA | 28 |  |
|  שוודיה | סוורייטופליסטן | 87 |  |
הערות שוליים

↑  Herbert, Emily (2021-10-20). "🇪🇪 Estonia: 202 Submissions Received For Eesti Laul 2022". Eurovoix (באנגלית בריטית). נבדק ב-2021-11-11.
↑  "Eesti Laul 2022 konkursile esitati 202 lugu". err.ee (באסטונית). ERR. 2021-10-20. ארכיון מ-28 באוקטובר 2021. נבדק ב-2021-11-05. {{cite web}}:  (עזרה)
↑  Waarden, Franciska van (2021-11-29). "🇪🇪 Estonia: Eesti Laul 2022 Quarterfinal 3 Participants Announced". Eurovoix (באנגלית בריטית).
↑  Herbert, Emily (2022-02-05). "🇪🇪 Estonia: Eesti Laul 2022 Semi-Final Two Results". Eurovoix (באנגלית בריטית).
↑  Herbert, Emily (2022-02-12). "🇪🇪 Estonia: Stefan to Eurovision 2022". Eurovoix (באנגלית בריטית). נבדק ב-2022-02-12.
↑  "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
↑  Eurovision.tv, Eurovision 2022: The Grand Final running order, ‏13/05/2022
↑  eurovisionworld, Eurovision 2022 Grand Final
Always on the Run

"Always on the Run" (בעברית: "תמיד במנוסה") הוא סינגל שהוקלט על ידי הזמר הגרמני איזאק. את השיר הוציאו ב-19 בינואר 2024 לאור חברות התקליטים גוד קיד ופולידור רקורדס. לאחר זכייתו ב-Eurovision Song Contest – Das deutsche Finale 2024 נבחר לייצג את גרמניה באירוויזיון 2024, שנערך במאלמה שבשוודיה. הוא הגיע למקום ה-12 עם 117 נקודות.
רקע

"Always on the Run" נכתב על ידי איזאק, קווין לר, לאו יופיטר וגרג טארו. לדברי המבצע, השיר מדבר על בריחה שלו מבעיותיו אל מקום של ישועה. טום הנדריק מ-Wiwibloggs טען כי השיר מתאר הרגשה של אי-ודאות וניסונות כושלים לשנות את הסיטואציה.
תחילה לא העלה איזאק במוחו את הרעיון לשלוח את השיר לקדם הגרמני לאירוויזיון 2024, אולם לאחר מחשבה נוספת עשה זאת. ב-19 בינואר יצא השיר לאור כמתחרה ב-Das deutsche Finale 2024.
תחרות הזמר של האירוויזיון > לפני האירוויזיון

ב-16 בפברואר 2024 התקיים גמר הקדם הלאומי של גרמניה לאירוויזיון 2024,‏ Eurovision Song Contest – Das deutsche Finale 2024. אייזק הופיע בו לצד שמונה מתמודדים נוספים. קדם להופעתו לא נמנה בין אלו בעלי הפוטנציאל הגבוה ביותר לזכייה. זהות הזוכה נקבעה באמצעות שילוב של קולות השופטים הבין-לאומיים והצבעות הקהל ביחס שווה של 50/50. בשתי מערכות ההצבעה קיבל את מירב הנקודות (12), כשבסך הכול צבר 24 נקודות – ארבע נקודות יותר מהמקום השני מקסימיליאן מוצקה, שייצג את גרמניה באירוויזיון 2004.
זמן קצר לאחר התחרות הוכרז על ידי תאגיד השידור הגרמני כי המילה "shit" ("חרא") תשתנה, כנדרש בתקנון האירוויזיון האוסר על שפה גסה.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌כיוון שגרמניה נכללת בחמש המדינות הגדולות, היא העפילה לגמר באופן אוטומטי. עם זאת, היא הצביעה בחצי הגמר הראשון של התחרות.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. גרמניה הופיעה אחרי איסלנד ולפני סלובניה. בגמר, שהתקיים ב-11 במאי, הופיעה גרמניה שלישית, אחרי אוקראינה ולפני לוקסמבורג. גרמניה סיימה את התחרות במקום ה-12 עם 117 נקודות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  אוסטריה | Ö3 אוסטריה טופ 40‏ | 69 |  |
|  גרמניה | GfK – טופ 100 | 22 |  |
|  הולנד | מצעד 40 הסינגלים ההולנדיים | 29 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד הסינגלים הדיגיטליים הבריטי | 56 |  |
|  הממלכה המאוחדת | מצעד המכירות לסינגלים | 57 |  |
|  יוון | IFPI Greece | 47 |  |
|  ליטא | AGATA | 21 |  |
|  צ'כיה | ČNS IFPI | 52 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 58 |  |
הערות שוליים

↑  Schulte–Wieschen, Claire (17 בפברואר 2024). "Germany: Isaak to Eurovision 2024 with "Always on the Run"". Eurovision World (באנגלית בריטית). ארכיון מ-10 במרץ 2024. נבדק ב-6 במאי 2024. {{cite web}}:  (עזרה)
↑  Adams, William Lee (13 באפריל 2024). Isaak (Germany) - "Always on the Run" - Interview (Video). ארכיון מ-2 במאי 2024. נבדק ב-7 במאי 2024 – via YouTube. {{cite AV media}}:  (עזרה)
↑  Hendryk, Tom (7 במאי 2024). ""It's just a game that can't be won" -- ISAAK struggles with his demons in "Always On The Run" lyrics". Wiwibloggs (באנגלית אמריקאית). ארכיון מ-7 במאי 2024. נבדק ב-7 במאי 2024. {{cite web}}:  (עזרה)
↑  C, Alastair (11 באפריל 2024). INTERVIEW Isaak "Always on the Run" (Germany 2024) - London Eurovision Party (Video). ארכיון מ-7 במאי 2024. נבדק ב-7 במאי 2024 – via YouTube. {{cite AV media}}:  (עזרה)
↑  ""Germany 0 points": Fans sicher, dass Deutschland mit Isaak Letzter beim ESC wird". Stern (בגרמנית). 17 בפברואר 2024. נבדק ב-17 בפברואר 2024. {{cite web}}:  (עזרה)
↑  Gress, Manja (17 בפברואר 2024). "Bricht ER den Null-Punkte-Fluch?". Süddeutsche Zeitung (בגרמנית). נבדק ב-17 בפברואר 2024. {{cite web}}:  (עזרה)
↑  "Deutsche Hoffnung für den ESC heißt Isaak". Münchner Merkur (בגרמנית). 17 בפברואר 2024. נבדק ב-17 בפברואר 2024. {{cite web}}:  (עזרה)
↑  Van Waarden, Franciska (2024-02-27). "Germany: 'Always On The Run' Undergoing Small Lyric Change". Eurovoix. נבדק ב-2024-02-28.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13.
↑  "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}:  (עזרה)
↑  Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13.
↑  ESC, Eurovision 2024: Semi-Final Running Orders revealed!, ‏26 במרץ 2024 (באנגלית)
↑  Eurovision 2024 Results: Voting & Points, Eurovisionworld (באנגלית בריטית)
איזאק על במת האירוויזיון
SPFL

| --- | --- |

 ענפי ספורט:  כדורגל
 תחום השיפוט:  סקוטלנד סקוטלנד
 השתייכות:  אופ"א
 מנכ"ל:  ניל דונקסטר
 תאריך ייסוד:  2013
 מקום ייסוד:  סקוטלנד סקוטלנד
 מספר חברות:  42
 http://spfl.co.uk/
ליגת הכדורגל הסקוטית המקצועית (באנגלית: Scottish Professional Football League או בקיצור SPFL) הוא הארגון האחראי על כדורגל גברים בסקוטלנד. הארגון הוקם ביוני 2013 בעקבות מיזוג בין הפרמייר ליג הסקוטי והתאחדות ליגת הכדורגל הסקוטית, אשר הפעילה את הליגות הנמוכות בסקוטלנד מאז הקמת הפרמייר ליג. ה-SPFL מפעיל את ארבע הליגות העליונות בסקוטלנד, וכן את גביע הליגה הסקוטית וגביע האתגר הסקוטי.
רקע

מערכת ליגת הכדורגל הסקוטית נוצרה לראשונה בשנת 1890, כאשר ליגת הכדורגל הסקוטית הוקמה. באופן מסורתי היו רק שתי ליגות (ליגה אחת וליגה שנייה) שבהן המועדונים קודמו וירדו בסוף כל עונה. באמצע שנות ה-1970, ארגון זה נתפס כבעייתי, והוחלט לפצל למבנה של שלוש חטיבות: ליגת פרמייר (לשעבר הליגה הראשונה), ליגה ראשונה (לשעבר הליגה השנייה) וליגה שנייה שנוספה. מערכת זו נכנסה לתוקף בעונת 1975/1976. מבנה זה נמשך עד עונת 1994/1995, כאשר הוצג מבנה של ארבע ליגות, יחד עם ליגה שלישית חדשה, בכל ארבע הליגות היו עשרה מועדונים.
ב-8 בספטמבר 1997, מועדוני ליגת פרמייר החליטו להתפצל מליגת הכדורגל הסקוטית והם יצרו את הפרמייר ליג הסקוטי, בעקבות הדוגמה של הפרמייר ליג האנגלי. החלטה זו מנעה רצון של המועדונים המובילים בסקוטלנד לשלוט ביותר הכנסות שהופקו על ידי משחק ולנהל משא ומתן על החוזים שלה עם ספונסרים וגופי שידור. הכנסות הפרמייר ליג היו מחולקים באופן יחסי בין המועדונים בכל ארבעת הרמות.
התחילו לחשוב על שינוי המבנה של הכדורגל הסקוטי שוב בשנות ה-2000 המאוחרות, כמועדונים סקוטיים ונבחרות שנלחמו בתחרות בינלאומית וההכנסות היו להיות גדולה מדי בשביל מאוד מהליגה האנגלית השכנה. ביקורת, בראשותו של השר הראשון של סקוטלנד לשעבר הנרי מקליש, נערכה על ידי התאחדות הכדורגל הסקוטית והדו"ח שלה פורסם בחודש דצמבר 2010. מקליש המליץ שהכדורגל הסקוטי צריך להיות גוף יחיד על הליגה ושיש לצמצם את הליגה העליונה עד 10 מועדונים. ההצעה לשנות את מספרי הליגה העליונה לא בוצעה בגלל התנגדות של ארבעה מועדוני ליגת הכדורגל הסקוטית, שהיה צריך רק שני מועדונים שיתנגדו כדי לחסום את ההצעה.
שיחות נמשכו על מיזוג הליגה. הצעה למזג לגוף ליגה עם מבנה של 12-12-18 הייתה מתקדם באפריל 2013. תוכנית זו נכשלה כאשר שני מועדוני הפרמייר ליג הסקוטי (רוס קאונטי וסנט מירן) הצביע נגד. מועדוני הפרמייר ליג הסקוטי הסכימו פה אחד לתוכנית מתוקנת מיזוג כמה שבועות מאוחר יותר, ששמרה על אותו מבנה הליגה והכניסה יותר הכנסות למועדוני משני. ליגת הכדורגל הסקוטית הגישה נגד ההצעה המאפשרת ליותר הכנסות יינתנו למועדוני הרובד השלישי והרביעי, אך זו נדחתה על ידי הפרמייר ליג הסקוטי, שתקוע עם התוכנית המוסכמת על ידי המועדונים שלהם. הצבעת מועדוני ליגת הכדורגל הסקוטית במאי הציעה כי תוכנית הפרמייר ליג הסקוטי תידחה באופן רשמי. חלק מועדונים מהליגה הראשונה (רובד שני) איימו להתנתק מליגת הכדורגל הסקוטית וליצור את "הפרמייר ליג הסקוטי 2" (ליגה שנייה של הפרמייר ליג הסקוטי). הפרמייר ליג הסקוטי הציע שהוא יקבל בברכה את מועדוני הליגה הראשונה אם הם החליטו לעזוב את ליגת הכדורגל הסקוטית. הצבעה הרשמית של מועדוני ליגת הכדורגל הסקוטית נלקחה ב-12 ביוני. 23 מועדונים הצביעו בעד, אחד יותר ממה שנדרש כדי שההצעה תצליח. המיזוג סוכם באופן רשמי ב-28 ביוני, והכדורגל שיחק תחת המבנה החדש מעונת 2013/2014.
הליגה חברה מן המניין בארגון הליגות האירופיות.
הליגות ומבנה ארגוני

ב-24 ביולי 2013 השמות של ארבע הליגות של ה-SPFL הוכרזו: הפרמיירשיפ הסקוטי, הצ'מפיונשיפ הסקוטי, הליגה הסקוטית הראשונה, והליגה הסקוטית השנייה. המיזוג ספג ביקורת על ידי אלכס אנדרסון שאמר שזה הבאת חוסר ודאות נוספת לכדורגל הסקוטי. הוא מחזיק באמונה שהמועדונים חצי מקצועיים בחטיבות התחתונות היכנסו לליגה אזורית עתידית.
SPFL מופעלת כתאגיד ונמצא בבעלות 42 המועדונים החברים. כל מועדון הוא בעל מניות, על כל אחד מהם להצביע בנושאים כגון שינויי שלטון וחוזים. המועדונים לבחור שישה אנשים לדירקטוריון כדי לפקח על הפעילות היומיומית של הליגה. הדירקטוריון בכוחו למנות את המנכ"ל. ניל דונקסטר הפך למנכ"ל הראשון של SPFL ביולי 2013, לאחר שגבר על דוד לונגמואיר לתפקיד. הדירקטוריון מורכב משמונה חברים, שנבחרו באספה הכללית השנתית של החברה.
המועדונים החברים ב-SPFL

המועדונים החברים ב-SPFL הם המועדוני הכדורגל המשחקים בארבע הליגות הראשונות והמקצועיות בסקוטלנד. הרשימה שלהלן הם 42 המועדונים החברים ב-SPFL, נכון לעונת 2015/16.
(נכון לעונת 2015/2016)
אברדין
אינברנס
דנדי
דנדי יונייטד
הארט אוף מידלות'יאן
המילטון אקדמיקל
מאת'רוול
סלטיק
סנט ג'ונסטון
פרטיק ת'יסל
קילמרנוק
רוס קאונטי
אלואה אתלטיק
גלאזגו ריינג'רס
גרינוק מורטון
דאמברטון
היברניאן
ליווינגסטון
סנט מירן
פלקירק
קווין אוף דה סאות'
רייט רוברס
איירדרי יונייטד
אייר יונייטד
אלביון רוברס
ברצ'ין סיטי
דנפרמלין אתלטיק
סטנהאוזמיואיר
סטראנרייר
פורפר אתלטיק
פטרהיד
קאודנבית'
איסט סטירלינגשיר
איסט פייף
אלגין סיטי
אנאן אתלטיק
ארברות
ברוויק ריינג'רס
מונטרוז
סטירלינג אלביון
קווינס פארק
קלייד
EDNOS

| --- | --- |
 תחום:  פסיכיאטריה 
 סיווגים
 ICD-10:  F50.9 
 
EDNOS - הם ראשי תיבות של Eating Disorder Not Otherwise Specified - קריטריונים דיאגנוסטיים להפרעות אכילה שאינן מוגדרות. ערך זה שימש בעבר כקטגוריה אבחונית של הפרעות אכילה, ב-DSM-IV. עם המעבר ל-DSM-5, קטגוריה זו שונתה והוחלפה ב"הפרעת אכילה או הזנה מוגדרת אחרת" (OSFED) (אנ').
ההגדרה בעבר

EDNOS היוותה קטגוריה אבחונית ב-(Diagnostic and Statistical Manual of Mental Disorders (4th ed.; DSM–IV. היא שימשה בעיקר לצורך אבחון אנשים שעמדו בחלק, אבל לא בכל, הקריטריונים להפרעות אכילה ספיציפיות - כמו אנורקסיה נרבוזה או בולימיה נרבוזה. למשל, אישה אשר תראה כמעט את כל הסימפטומים של אנורקסיה נרבוזה, אבל יש לה מחזור וסת נורמלי או מדד מסת גוף (BMI) נורמלי, יכולה לבסוף להיות מאובחנת כבעלת EDNOS. אדם הסובל מסימפטום זה יסבול לעיתים רבות מאכילה כפייתית (BED) מלווה בהקאה, אבל לעיתים קרובות יעשה כך לעיתים נדירות מדי בשביל להצדיק אבחנה של בולימיה נרבוזה.
אנשים שאובחנו כבעלי EDNOS יכולים לעיתים קרובות להחליף בין סוגי הפרעות האכילה השונות, או יכולים עם הזמן להתאים לכל הקריטריונים האבחנתיים לאנורקסיה או בולימיה.
מבין שלוש הפרעות האכילה שהוכרו באופן רשמי ב-DSM-IV (אנורקסיה נרבוזה, בולימיה נרבוזה ו-EDNOS), EDNOS הייתה הפרעת האכילה השכיחה ביותר. בנוסף, מחקרים הראו ש-EDNOS הייתה שכיחה במיוחד בקרב אוכלוסיות שקיבלו פחות תשומת לב במחקרים, כמו גברים, קבוצות מיעוטים אתניות, ילדים קטנים וזקנים.
ההגדרה בעבר > הגדרות 4-DSM

קטגוריית ה-EDNOS התייחסה להפרעות אכילה שאינן מתאימות לקריטריונים של שאר הפרעות האכילה, לדוגמה:
נשים אשר כל הקריטריונים של אנורקסיה נרבוזה מתקיימים למעט העובדה שלאישה מחזור קבוע.
מי שכל הקריטריונים של אנורקסיה נרבוזה מתקיימים למעט העובדה שלמרות ירידה מהירה ומשמעותית במשקל, מדד מסת הגוף (BMI) נורמלי.
מי שכל הקריטריונים לבולמיה נרבוזה מתקיימים, למעט העובדה שבולמוסי האכילה וההקאות או המשלשלים/תרגילי ההתעמלות/הצומות, מתרחשים בתדירות נמוכה יותר מהקריטריונים של בולמיה נרבוזה.
נשים בעלות משקל גוף נורמלי שהשימוש בהתנהגות בלתי הולמת נעשה אצלן לאחר אכילת כמויות קטנות של אוכל.
לעיסת אוכל חוזרת ונשנית בכמויות גדולות ויריקתו לפני הבליעה.
ההגדרה בעבר > הבעיה בקטגוריה

אחת הבעיות המרכזיות עם קטגוריית EDNOS הייתה חוסר הבהירות והכלליות שלה, שהובילה לאי-דיוקים באבחון ולעיתים גם לטיפולים לא מותאמים. אנשים רבים שסווגו תחת EDNOS חוו בעיות חמורות שלעיתים קרובות לא קיבלו את המענה המתאים עקב ההגדרה הכללית והלא מדויקת.
ביטול הקטגוריה והחלפתה

ב-DSM-5, שפורסם בשנת 2013, הוחלט להחליף את קטגוריית EDNOS בקטגוריה חדשה בשם הפרעת אכילה או הזנה מוגדרת אחרת. שינוי זה נועד לספק קריטריונים אבחוניים מדויקים וברורים יותר, שיאפשרו זיהוי ואבחון טובים יותר של הפרעות אכילה שאינן עומדות בקריטריונים המלאים להפרעות הספציפיות המוגדרות, וכך יקדמו טיפול מותאם ואפקטיבי יותר בהפרעות אכילה.
ביטול הקטגוריה והחלפתה > ה-DSM-5 מפרט חמש דוגמאות ספציפיות ל-OSFED

אנורקסיה נרבוזה לא טיפוסית: כל הקריטריונים לאנורקסיה נרבוזה מתקיימים, מלבד העובדה שלמרות ירידה משמעותית במשקל, המשקל של האדם נמצא בטווח הנורמלי או מעליו.
בולימיה נרבוזה (בתדירות נמוכה ו/או במשך זמן מוגבל): כל הקריטריונים לבולימיה נרבוזה מתקיימים, אך האכילה הבולמוסית וההתנהגויות המפצות מתרחשות פחות מפעם בשבוע ו/או במשך פחות משלושה חודשים.
הפרעת אכילה בולמוסית (בתדירות נמוכה ו/או במשך זמן מוגבל): כל הקריטריונים להפרעת אכילה בולמוסית מתקיימים, אך האכילה הבולמוסית מתרחשת פחות מפעם בשבוע ו/או במשך פחות משלושה חודשים.
הפרעת ניקוי: התנהגות ניקוי חוזרת ונשנית להשפיע על המשקל או הצורה בהיעדר אכילה בולמוסית.
תסמונת אכילה לילית: פרקים חוזרים של אכילה לילית, המתבטאים באכילה לאחר התעוררות משינה או בצריכת מזון מוגזמת לאחר ארוחת הערב, שגורמת למצוקה משמעותית ו/או פגיעה תפקודית.
הערות שוליים

↑  Samuel B. Guze, Diagnostic and Statistical Manual of Mental Disorders, 4th ed. (DSM-IV), American Journal of Psychiatry 152, 1995-08, עמ' 1228–1228 doi: 10.1176/ajp.152.8.1228
↑  Christopher G. Fairburn, Zafra Cooper, Kristin Bohn, Marianne E. O'Connor, Helen A. Doll, Robert L. Palmer, The severity and status of eating disorder NOS: implications for DSM-V, Behaviour Research and Therapy 45, 2007-08, עמ' 1705–1715 doi: 10.1016/j.brat.2007.01.010
↑  R. H. Striegel-Moore, V. Garvin, F. A. Dohm, R. A. Rosenheck, Psychiatric comorbidity of eating disorders in men: a national study of hospitalized veterans, The International Journal of Eating Disorders 25, 1999-05, עמ' 399–404 doi: 10.1002/(sici)1098-108x(199905)25:4<399::aid-eat4>3.0.co;2-0
↑  Margarita Alegría, Norah Mulvaney-Day, Maria Torres, Antonio Polo, Zhun Cao, Glorisa Canino, Prevalence of psychiatric disorders across Latino subgroups in the United States, American Journal of Public Health 97, 2007-01, עמ' 68–75 doi: 10.2105/AJPH.2006.087205
↑  D. Nicholls, R. Chater, B. Lask, Children into DSM don't go: a comparison of classification systems for eating disorders in childhood and early adolescence, The International Journal of Eating Disorders 28, 2000-11, עמ' 317–324 doi: 10.1002/1098-108x(200011)28:3<317::aid-eat9>3.0.co;2-#
↑  Barbara Mangweth-Matzek, Claudia Ines Rupp, Armand Hausmann, Karin Assmayr, Edith Mariacher, Georg Kemmler, Alexandra B. Whitworth, Wilfried Biebl, Never too old for eating disorders or body dissatisfaction: a community study of elderly women, The International Journal of Eating Disorders 39, 2006-11, עמ' 583–586 doi: 10.1002/eat.20327
↑  A. Kate Fairweather-Schmidt, Tracey D. Wade, DSM-5 eating disorders and other specified eating and feeding disorders: is there a meaningful differentiation?, The International Journal of Eating Disorders 47, 2014-07, עמ' 524–533 doi: 10.1002/eat.22257
↑  Diagnostic and Statistical Manual of Mental Disorders, DSM Library (באנגלית)
| משקל גוף |
| --- | --- | --- |
| תת-משקל | ירידה במשקל · קכקסיה · תת-תזונה · תת-ספיגה · אנורקסיה (סימפטום) · דלדול שרירים · ניוון שרירים · רעב |  |
| עודף משקל | עלייה במשקל · השמנת יתר חולנית · פוליפגיה · השמנה בטנית · השמנת יתר בקרב ילדים |  |
| הפרעות אכילה | אנורקסיה נרבוזה · בולימיה נרבוזה · אורטורקסיה נרבוזה · הפרעת אכילת יתר · EDNOS |  |
| מידות הגוף | מדד מסת גוף (BMI)‏ · מדד נפח גוף (BVI) · יחס מותניים-ירכיים‎ · מידות בגדים |  |
| שמירה על משקל גוף בריא | דיאטת הרזיה · פעילות גופנית · שאיבת שומן · ניתוח מעקף קיבה |  |
| נושאים קשורים | הפרעות מטבוליות · הפרעות תזונתיות · מחלות אנדוקריניות · תנגודת לאינסולין · תסמונת מטבולית · סוכרת מסוג 2‎ · אורח חיים בלתי פעיל · דימוי גוף |  |